# Δελτίο τύπου

Στη Διεύθυνση Δευτεροβάθμιας Εκπαίδευσης Α΄ Αθήνας με πρωτοβουλία του Διευθυντή Εκπαίδευσης, κ. Αθανάσιου Νικολόπουλου, και τη συμμετοχή Συμβούλων Εκπαίδευσης της Δ.Δ.Ε. Α΄ Αθήνας υλοποιήθηκε επιμορφωτική δράση διάρκειας δεκαοκτώ (18) διδακτικών ωρών για τις διευθύντριες και τους διευθυντές σχολικών μονάδων αρμοδιότητας, με θέμα «Σχεδιάζοντας τη νέα σχολική χρονιά: Θεσμικό πλαίσιο και παιδαγωγικοί προσανατολισμοί», κατά το χρονικό διάστημα 6/9/2023, 7/9/2023, 12/9/2023 & 13/9/2023. Οι συνεδρίες της 6ης/9ου/2023 και της 7ης/9ου/2023 πραγματοποιήθηκαν εκ του σύνεγγυς, στους χώρους του 50ου Ημερήσιου ΓΕ.Λ. Αθήνας και ώρες 9.00-13.00, ενώ οι συνεδρίες στις 12/9/2023 & 13/9/2023 έγιναν εξ αποστάσεως με τη χρήση της πλατφόρμας WEBEX και ώρες 13.00-16.00. Το σεμινάριο παρακολούθησαν σχεδόν το σύνολο των διευθυντών/ντριών των σχολικών μονάδων της Δ.Δ.Ε. Α΄ Αθήνας.

Εισηγήσεις παρουσίασαν ο Διευθυντής Δευτεροβάθμιας Εκπαίδευσης Α΄ Αθήνας, κ. Αθανάσιος Νικολόπουλος, η Βοηθός Συνήγορος του Πολίτη για τα δικαιώματα του παιδιού, κ. Θεώνη Κουφονικολάκου, η Προϊσταμένη Μονάδας Ένταξης και Υποστήριξης Ασυνόδευτων Ανηλίκων της Γενικής Γραμματείας Ευάλωτων Πολιτών και Θεσμικής Προστασίας του Υπουργείου Μετανάστευσης και Ασύλου, κ. Αγγελική Αρώνη, η Υπεύθυνη εκπαιδευτικών προγραμμάτων Ε.Μ.Σ.Τ., κ. Μαρίνα Τσέκου, η CPsychol, Εκπαιδευτική Ψυχολόγος και Σύμβουλος σε Θέματα Εκπαίδευσης κ. Μαργαρίτα Μανσόλα, ο Ψυχολόγος-Ψυχοθεραπευτής-Νευροψυχολόγος, κ. Ιωάννης Ταχματζίδης, καθώς και οι Σύμβουλοι Εκπαίδευσης της Δ.Δ.Ε. Α΄ Αθήνας, κ.κ. Σταμάτης Βενέτης, Μαρία Βλάσση, Ευάγγελος Ζώτος, Χριστίνα Κάλφογλου, Καλυψώ Λάζου-Μπαλτά, Γεωργία Μαρκέα, Χαράλαμπος Μηνάογλου, Νίκος Παπαδημητρόπουλος, Ασπασία Παυλοπούλου και Σταμάτης Σαμακουρής. Εκτός από κεντρικές εισηγήσεις το σεμινάριο περιλάμβανε και οκτώ (8) παράλληλα εργαστήρια εκ του σύνεγγυς, που σχεδίασαν και υλοποίησαν ανά ομάδες σχολείων οι Σύμβουλοι Εκπαίδευσης της Δ.Δ.Ε. Α΄ Αθήνας, κ.κ. Δ. Αργύρης – Χρ. Κάλφογλου – Π. Νάσσης, Αικ. Βακαλούδη – Μ. Βλάσση – Π. Γατσωτής – Ασπ. Φραγκούλη, Ζ. Λυγάτσικας– Ασπ. Παυλοπούλου, Ε. Διαμαντής– Ε. Ζώτος– Στ. Σαμακουρής, Αλ. Καραφωτιάς – Στ. Μαρκαντωνάκης – Μ. Νέζη, Κ. Λάζου-Μπαλτά– Π. Λιούμπη – Ν. Παπαδημητρόπουλος, Μ. Λιάτσου – Β. Παπαϊωάννου– Δ. Σωτηροπούλου, Ι. Καρβούνης– Χ. Μηνάογλου– Αντ. Μπιτσάκης. Τη διοργάνωση της επιμορφωτικής δράσης ανέλαβαν οι Σύμβουλοι Εκπαίδευσης Δ.Δ.Ε. Α΄ Αθήνας, κ.κ. Παναγιώτης Γατσωτής, Ευστράτιος Διαμάντης, Αλέξανδρος Καραφωτιάς, Παρασκευή Λιούμπη, Στέλιος Μαρκαντωνάκης και Μαρία Νέζη, με την υποστήριξη του Διευθυντή Δευτεροβάθμιας Εκπαίδευσης Α΄ Αθήνας.

Στην έναρξη του σεμιναρίου χαιρετισμούς απεύθυναν η Οργανωτική Συντονίστρια του 1ου ΠΕ.Κ.Ε.Σ. Αττικής, κ. Πολυξένη Σταθάτου, ο Αντιδήμαρχος Ηλεκτροφωτισμού, Ενεργειακής Αναβάθμισης και Πολιτικής Προστασίας του Δήμου Αθηναίων, κ. Ευγένιος (Σάκης) Κολλάτος, ο Πρόεδρος της Σχολικής Επιτροπής Δευτεροβάθμιας Εκπαίδευσης της 4ης Δημοτικής Κοινότητας του Δήμου Αθηναίων, κ. Γεώργιος Ρωμανέας, η Πρόεδρος της Σχολικής Επιτροπής Δευτεροβάθμιας Εκπαίδευσης της 7ης Δημοτικής Κοινότητας του Δήμου Αθηναίων, κ. Δάφνη Γαβρίλη, η Διευθύντρια του 50ου Ημερήσιου ΓΕ.Λ. Αθήνας, κ. Πολυξένη Δημάκου.

Αναλυτικά περισσότερες πληροφορίες για το πρόγραμμα του σεμιναρίου, οι περιλήψεις των εισηγήσεων, καθώς και οι παρουσιάσεις των εισηγητών/τριών μπορούν να αναζητηθούν στην ιστοσελίδα <https://markantonakissteli.wixsite.com/directors2023>.